**Indokolás**

Általános indokolás

Az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 54. § (4) bekezdése meghatározza a közterület rendeltetését.

Az Étv. 54. § (5) bekezdése szerint a közterület rendeltetésére és használatára jogszabály további szabályokat állapíthat meg.

A rendelet célja, hogy a közterület rendeltetéstől eltérő használatának rendjére vonatkozó szabályokat meghatározza, megállapítsa a szerződéskötési eljárás szabályait, az eltérő használatért fizetendő közterület-használati díj mértékét és megfizetésének módját.

Részletes indokolás

**1 -4. §-hoz:**

Meghatározza a közterület-használati szerződés megkötésére irányuló eljárás során alkalmazandó jogszabályt, továbbá azt, hogy mely esetekben kell, illetve azokat a tevékenységeket is melyekre nem kell, illetve melyekre nem lehet közterület-használati szerződést kötni.

**5. §-hoz:**

A bejelentésköteles tevékenységekre vonatkozó rendelkezéseket tartalmazza.

**6- 9. §-hoz:**

Részletesen tartalmazza a közterület-használati szerződéskötési eljárás szabályait, meghatározza a kérelem és a szerződés kötelező tartalmi elemeit.

**10. §-hoz:**

Meghatározza a közterület-használati díj mértékét, és megfizetésének módját.

**11. §-hoz:**

Tartalmazza a közterület használatának módjára vonatkozó előírásokat.

**12-13. §-hoz:**

A közterület-használati szerződés megszűnésének, valamint a jogellenes használat következményeit taglalja.

**14- 16. §-hoz:**

A közterület filmforgatási célú használatának szabályait határozza meg.

**17-18. §-hoz:**

A jogorvoslatra, valamint a rendelet hatálybalépésének időpontjára, és az Önkormányzat tulajdonában álló közterület filmforgatási célú igénybevételéről szóló 8/2013. (IX. 20.) önkormányzati rendelet hatályon kívül helyezésére vonatkozó rendelkezést tartalmazza.